Po wčerawšim remisu 0:0 we wróćohrě wo postup a štwórtkownym dobyću 3:2 pola SC Weiche Flensburg je so FC Energija Choćebuz po lětomaj w štwórtej lize zaso do třećeje najwyšeje koparskeje ligi Němskeje wróćiła.
SC Weiche Flensburg 08
– FC Energija Choćebuz 2:3 (0:3)
Zestawa hosći: Spahić – Starcew, Stein, Matuwila, Schlüter, Kruse, de Freitas, Weidlich (72. Scheidhauer), Zimmer (75. Gehrmann), Viteritti, Mamba (78. Siebeck)
Eskortěrowany wot 3 000 sobujěducych fanow je mišter sewjerowuchodneje stafle prěnjeho stafle sewjer w prěnim połčasu nimale ze stadiona w Kielu wottřělił. FC Energija bě absolutnje dominantna a zahori swój přiwisk z trojimi wrotami. Perfektnu přihrawku Kevina Weidlicha, nadběhowaceho na prawym křidle, wuži centralnje zaběžacy Streli Mamba k nawjedowanju. Wón sam posłuži 13 mjeńšin pozdźišo Maximiliana Zimmera, kiž suny bul nimo Flensburgskeho wrotarja k 2:0 do syće. Zimmer postara so we 38. min. z wólnym kopom ze zdalenosće 18 metrow wo sensacionelny mjezywuslědk po prěnim z dohromady štyrjoch relegaciskich połčasow.
szl_Latn tur_Latn szl_Latn deu_Latn szl_Latn